31994L0068
L 354/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 94/68/ЕО НА КОМИСИЯТА
от 16 декември 1994 година
за привеждане в съответствие с техническия прогрес на Директива 78/318/ЕИО на Съвета за сближаване на законодателствата на държавите-членки относно системите на чистачките и устройствата за миене на предното стъкло на моторните превозни средства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договорът за създаване на Европейската общност,
като взе предвид Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторните превозни средства и техните ремаркета (1), последно изменена с Директива 93/81/ЕИО на Комисията (2), и по-специално член 13, параграф 2 от нея,
като взе предвид Директива 78/318/ЕИО на Съвета от 21 декември 1977 г. за сближаване на законодателствата на държавите-членки относно системите на чистачките и устройствата за миене на моторни превозни средства (3), и по-специално член 5 от нея,
като има предвид, че Директива 78/318/ЕИО е една от отделните директиви на процедурата за типово одобрение на ЕИО, установена с Директива 70/156/ЕИО; като има предвид, следователно, че разпоредбите, предвидени в Директива 70/156/ЕИО, отнасящи се до системите, компонентите и обособените технически възли на превозно средство, се прилагат за настоящата директива;
като има предвид, по-специално, че член 3, параграф 4 и член 4, параграф 3 от Директива 70/156/ЕИО, изискват всяка отделна директива да има прикрепен към нея информационен документ, включващ релевантните точки от приложение I към настоящата директива, а също така и сертификат за типово одобрение, изготвено на базата на приложение VI към нея, с цел това типово одобрение да може да бъде компютъризирано;
като има предвид, че Директива 77/649/ЕИО на Съвета от 27 септември 1977 г. за сближаване на законодателствата на държавите-членки относно зрителното поле на водачите на моторни превозни средства (4), последно изменена с Директива 90/630/ЕИО на Комисията (5), установяваща процедурата за определяне на различни характеристики на превозни средства, които трябва да се поддържат;
като има предвид, че в светлината на техническия прогрес е възможно да се приведе в съответствие Директива 78/318/ЕИО, с цел да се доближат спецификациите и процедурите по изпитването по-близо до действителните условия за функциониране на тези системи;
като има предвид, че разпоредбите на настоящата директива са в съответствие със становището на Комитета за привеждане в съответствие с техническия прогрес, създаден с Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
Директива 78/318/ЕИО се изменя, както следва:
1.
В член 1 изразът между скобите „както е дефинирано в приложение I към Директива 70/156/ЕИО“ се заменя с израза „както е дефинирано в приложение II А към Директива 70/156/ЕИО“.
2.
Член 2 се изменя, както следва:
а)
в първото тире думите „приложения I до V“ се заменят със „съответните приложения“;
б)
във второто и третото тире думите „по смисъла на член 9а от Директива 70/156/ЕИО“ се заменят с „по смисъла на член 2 от Директива 70/156/ЕИО“.
3.
Член 3 се изменя, както следва:
а)
параграф 1 се изменя, както следва:
i)
в първото тире думите „приложения I до V“ се заменят със „съответните приложения“;
ii)
във второто тире думите „по смисъла на член 9а от Директива 70/156/ЕИО“ се заменят с „по смисъла на член 2 от Директива 70/156/ЕИО“;
б)
в параграф 2 думите „по смисъла на член 9а от Директива 70/156/ЕИО“ се заменят с „по смисъла на член 2 от Директива 70/156/ЕИО“.
4.
В член 4, точка „2.2“ се заменя с точка „2.1“.
5.
В член 5 думите „приложения I до VII“ се заменят с „приложенията“.
6.
Списъкът на приложенията и приложения I, II, VI и VII се изменят в съответствие с приложението към настоящата директива.
Член 2
1. Считано от 1 юли 1995 г., държавите-членки на основания, отнасящи се до системите на чистачки и устройства за миене на предното стъкло, не могат:
-
да отказват, по отношение на даден тип моторно превозно средство или на даден тип система на чистачки и устройства за миене на предното стъкло, да предоставят типово одобрение на ЕИО или национално типово одобрение, или
-
да забраняват регистрирането, продажбата или пускането в движение на превозни средства, или продажбата или пускането в експлоатация на системи на чистачки и устройства за миене на предното стъкло,
ако системите на чистачки и устройства за миене на предното стъкло са в съответствие с изискванията на Директива 78/318/ЕИО, изменена с настоящата директива.
2. Считано от 1 януари 1996 г. държавите-членки:
-
не предоставят повече типово одобрение на ЕИО, и
-
могат да откажат да предоставят национално типово одобрение,
за даден тип превозно средство на основания, отнасящи се до системите на чистачки и устройства за миене на предното стъкло, и за даден тип система на чистачки и устройство за миене на предното стъкло, ако изискванията на Директива 78/318/ЕИО, изменена с настоящата директива, не са изпълнени.
3. Независимо от параграф 2 по-горе, за целите на резервните части, държавите-членки продължават да предоставят типово одобрение на ЕИО на системи на чистачки и устройства за миене на предното стъкло в съответствие с първоначалната версия на Директива 78/318/ЕИО, при условие че такива системи за миене на предното стъкло:
-
са предназначени да бъдат монтирани на превозни средства, които са вече в движение, и
-
съответстват на изискванията на тази директива, които са били приложими при първото регистриране на превозните средства.
Член 3
1. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, преди 1 юли 1995 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваването на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза в сила на двадесетия ден след нейното публикуване в Официален вестник на Европейските общности.
Съставено в Брюксел на 16 декември 1994 година.